Folketing
2008-01-23

Jeg synes, at det på mange måder har været en skuffende debat. Man har gjort et meget stort nummer ud af denne hasteforespørgsel. Jeg har selvfølgelig specielt lyttet til de to tidligere regeringsbærende partier, Socialdemokratiet og De Radikale. Jeg synes ikke, at indlæggene har efterladt en masse gode forslag, en masse nye ideer, en masse, der kunne tyde på, at man kunne indgå en aftale med de partier. Det er jeg naturligvis ked af. Jeg synes ikke, der var nogen visioner. Jeg synes, at man står på sidelinjen og åbenbart meget gerne vil blive ved med at stå på sidelinjen. Hr. Naser Khader sagde det modsatte, nemlig at han ikke ville stå på sidelinjen, og han gennemgik i punktform partiets politik. Nu skal jeg ikke tale på andres vegne end regeringens, men jeg kunne jo høre, at der var flere ting, som de partier, som vi har indgået aftale med - Dansk Folkeparti, Venstre og Konservative - også er meget optaget af; den vigtige indsats i nærområderne, og der var også andre ting.